Ricardo Valderrama Fernández

Ricardo Valderrama Fernández sutiyuq runaqa ( paqarisqa Suqsu Awkaylli [Sucso Aucaylle de San Jerónimo] llaqtapi, Qusqu pruwinsyapi;  wañusqa Qusqu llaqtapi) Piruw mama llaqtayuq qillqaq, runa yachaqpas karqan. 2019 watamanta wañuyninkama Qusqu llaqtap kurakanmi karqan.

 Kawsay qillqa 
Ricardoqa San Jerónimo distritu paqarirqan 1945 watapi. 1970 watakunapi runa yachayta yachaqarqan Qusqu llaqtapi Mama Llaqtap San Antonio Abad Yachay Sunturnin (UNSAAC) nisqapi, lisinsiyadu runa yachaq tukuspa 1976 watapi. 1990 watamantapacha chay yachay sunturpi hatun yachaq kaspa yachachirqan.

Tawantinsuyu Suyu Rikch'arimuy nisqapi wankurisqa kaspa, 2018 watapi Qusqu pruwinsyapi akllanakuypi Víctor Boluarte Medinawan mañakuq karqan, Victorqa kuraka kanapaq, Ricardotaq rihidur kanapaq. Akllanakuypi atispa Víctor Boluarte kuraka tukurqan, Ricardotaq rihidurmi.  Víctor Boluarte qarqusqa kaptin 2008, 2009 watakunapi Taripakuq Yachay Wasi mana allinkunata rurasqankunarayku, Ricardo Qusqu llaqtap kurakanmi tukurqan .

 Ricardo Valderramapi 2019 Kurunawirus unquyta tarirqaptinmi, rihidur Romi Infantas Sotom Qusqup musuq kurakanmi tukurqan. Ricardotaq  wañurqanmi kurunawirusrayku.

 Ayllun 
Ricardo Valderrama Fernándezqa Carmen Escalante Gutiérrezwanmi kasarakusqa karqan, kuskan kimsa churiyuq karqan.

 Qillqasqankuna 
 Ricardo Valderrama Fernández, Carmen Escalante Gutiérrez: Gregorio Condori Mamani, una biografía. Centro de Estudios Rurales Andinos "Bartolomé de las Casas", Qusqu 1977 (Gregorio Condori Mamani-p Asunta Quispe Huamán-papas kawsasqamanta willasqan, Ricardop Carmenpapas uyaychasqan 1977 watapi).
 Ricardo Valderrama Fernández, Carmen Escalante Gutiérrez: Nosotros los humanos – Ñuqanchik runakuna – Testimonio de los quechuas del siglo XX. Centro de Estudios Regionales Andinos "Bartolomé de Las Casas", Qusqu 1992.
 Ricardo Valderrama Fernández, Carmen Escalante Gutiérrez: La doncella sacrificada. Mitos del Valle del Colca. Universidad Nacional de San Agustín, Instituto Francés de Estudios Andinos, Ariqipa/Lima 1997.

 Hawa tinkikuna 

Katiguriya:Qillqaq (Piruw)
Katiguriya:Runa yachaq (Piruw)
Katiguriya:Qhari
Katiguriya:Paqarisqa 1945
Katiguriya:Wañusqa 2020
Katiguriya:Wañusqa kurunawirusrayku
Katiguriya:Qhichwa simi kapchiy
Katiguriya:Qhichwa rimaq
Katiguriya:Qillqaq (Kastilla simi)